Jelasin soal James Cameron  dalam bahasa jawa dong

James Cameron utawi ingkang gadhah asma James Francis Cameron inggih punika sutradara, prodhuser filem, panyerat carita, lan editor saking Kanada ingkang lair ing Kapuskasing, Ontario, ing tanggal 16 Agustus 1954. Putra saking Samira (prawat, seniman) lan Philip Cameron (insinyur) inggih punika ageng ing Chippawa,Ontario lan sekolah ing Stamford Collegiate School ing Niagara Falls. Piyambakipun inggih punika atheis. James Cameron ageng ing Amérika. Cameron lan kulawargi punika pindhah ing Brea, California ing umur 17 taun. Cameron naté sekolah ing Fullerton College jurusan Fisika, saderengipun ing pungkasan pindah ing basa Inggris, nanging piyambakipun medal ing taun 1974. Sasampunipun punika, Cameron naté nyambut damel dados sopir truk lan dados panyerat, saderengipun debut ing donya filem ing taun 1977.

Cameron naté krama kaping 5. Asma-asma mantan garwanipun inggih punika Sharon Williams (1978-1984), Gale Anne Hurd (1985-1989), Kathryn Bigelow (1989-1991), Linda Hamilton (1997-1999), lan Suzy Amis ingkang dipunnikahi ing taun 2000. Cameron gadhah putri saking Linda Hamilton, kalih putra lan satunggal putri saking Suzy Amis. Piyambakipun inggih punika anggota saking NASA Advisory Council lan Mars Society. Cameron gesangipun ing Malibu, California.